**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՓՐԿԱՐԱՐԱԿԱՆ ԾԱՌԱՅՈՒԹՅԱՆ ԿԱՆՈՆԱԳԻՐՔԸ ՀԱՍՏԱՏԵԼՈՒ ՄԱՍԻՆ**» **ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.**«Փրկարարական ծառայության կանոնագիրքը հաստատելու մասին» 2016 թվականի դեկտեմբերի 16-ի ՀՕ-232-Ն օրենքի (այսուհետ՝ Օրենք) 2-րդ հոդվածի 1-ին մասի՝

1. 10-րդ կետը շարադրել հետևյալ խմբագրությամբ․

«10) համալիր ստուգում` օրինականության պահպանման վիճակի ստուգման նպատակով լիազոր մարմնի կողմից իրականացվող գործառույթ։

1. 11-րդ կետը ուժը կորցրած ճանաչել ։

**Հոդված 2.** Օրենքի 22-րդ հոդվածի 5-րդ մասի 2-րդ կետում «պետերին, ինչպես նաև ստորաբաժանման տեսչական ստուգման ղեկավարման համար նշանակված անձանց»**բառերը փոխարինել «**պետերին**։» բառով։**

**Հոդված 3.** Օրենքի 23-րդ հոդվածի`

1. Վերնագրում՝ «և տեսչական ստուգման եկած անձանց ներկայանալու կարգը»**բառերը փոխարինել «**ներկայանալու կարգը**» բառերով․**
2. **2-5-րդ մասերը ուժը կորցրած ճանաչել։**

**Հոդված 4.** Օրենքի 27-րդ հոդվածի 4-րդ մասի 15-րդ կետն **ուժը կորցրած ճանաչել։**

**Հոդված 5.** Օրենքի 57-րդ հոդվածի 1-ին մասում «անձը, տեսչական ստուգման եկած հրամանատարը`»**բառերը փոխարինել «**անձը՝**։» բառով։**

**Հոդված 6.**Օրենքի 66-78-րդ հոդվածները շարադրել հետևյալ խմբագրությամբ․

|  |  |
| --- | --- |
| «**Հոդված 66.** | **Փրկարարական ծառայողի կարգապահությունը** |

1. Փրկարարական ծառայողի կարգապահությունը Հայաստանի Հանրապետության օրենքներով, ենթաօրենսդրական ակտերով, կանոնադրություններով և հրամանատարների (պետերի) հրամաններով սահմանված կարգ ու կանոնի խստիվ ու ճշգրիտ պահպանումն է բոլոր ծառայողների կողմից:
2. Կարգապահության նպատակը մասնագիտական պատշաճ պատրաստություն ապահովելն է՝ Փրկարար ծառայության առաջ ծառացած խնդիրները կատարելու համար:
3. Կարգապահությունը հիմնված է յուրաքանչյուր փրկարարական ծառայողի կողմից ծառայողական պարտքի և անձնական պատասխանատվության գիտակցման վրա:

|  |  |
| --- | --- |
| **Հոդված 67.** | **Ստորաբաժանումներում կարգապահության վիճակի համար պատասխանատվությունը** |

1. Ստորաբաժանումներում կարգապահության վիճակի համար պատասխանատու է ղեկավարը (հրամանատարը, պետը):
2. Ստորաբաժանումներում կարգապահության պահպանման նպատակով ղեկավարը (հրամանատարը, պետը) պարտավոր է`

1) աջակցել փրկարարական ծառայողների միջև հարաբերությունների սահմանված կանոնների պահպանմանը, համախմբել կոլեկտիվը.

2) իմանալ կարգապահության և անձնակազմի բարոյահոգեբանական վիճակը, հասնել ենթակա հրամանատարների (պետերի) կողմից կարգապահության ամրապնդմանը նպաստող պահանջների, խնդիրների ու եղանակների միասնական ըմբռնմանը.

4) անհապաղ վերացնել ծառայության կատարման կանոնների խախտումները և կանխել ստորաբաժանման պատրաստականությանը վնասող յուրաքանչյուր գործողություն, կազմակերպել իրավական քարոզչություն ու աշխատանք տանել պատահարների և զանցանքների կանխման ուղղությամբ:

4. Կանոնադրական կարգը և կարգապահության պահանջները պահպանելու համար անհրաժեշտ պայմաններ չապահովող, դրանք վերականգնելու նպատակով միջոցներ չձեռնարկող ղեկավարը (հրամանատարը, պետը) ենթակա է պատասխանատվության:

5. Ղեկավարը (հրամանատարը, պետը) պատասխանատվություն չի կրում ենթակաների կատարած այն հանցագործությունների, պատահարների ու զանցանքների համար, որոնք իր գործունեության կամ դրանք կանխելու միջոցներ չձեռնարկելու անմիջական հետևանք չեն:

|  |  |
| --- | --- |
| **Հոդված 68.** | **Խրախուսանք կիրառելու և կարգապահական տույժ տալու իրավունքը** |

1. Փրկարար ծառայության տնօրենի, ինչպես նաև խրախուսանք կիրառելու և կարգապահական տույժ տալու իրավունք ունեցող ծառայողների պարտականությունների ժամանակավոր կատարման դեպքում (այդ թվում՝ փոխարինման), տվյալ անձը օգտվում է խրախուսանքի կիրառելու և կարգապահական տույժ տալու իրավունքից:

**Գ Լ ՈՒ Խ  7**

**ԽՐԱԽՈՒՍԱՆՔ**

|  |  |
| --- | --- |
| **Հոդված 69.** | **Խրախուսանքի ներկայացումը** |

1. Խրախուսանքը փրկարարական ծառայողների մոտիվացման և կարգապահության ամրապնդման կարևոր միջոց է:
2. Խրախուսնքի ներկայացման և կիրառման հետ կապված հարաբերությունները կարգավորվում են «Ոստիկանության կարգապահական կանոնագիրք» օրենքով սահմանված կարգով։

|  |  |
| --- | --- |
| **Հոդված 70.** | **Կիրառվող խրախուսանքի տեսակները** |

1. Փրկարարական ծառայողների նկատմամբ կիրառվում են «Քաղաքացիական ծառայության մասին» օրենքով սահմանված խրախուսանքի տեսակները:
2. Լիազոր մարմնի վետերանների խորհրդի կամ Փրկարար ծառայության տնօրենի միջնորդությամբ լիազոր մարմնի ղեկավարը կարող է կիրառել`
	1. պաշտոնաթող փրկարարական ծառայողների նկատմամբ` «Քաղաքացիական ծառայության մասին» օրենքի 20-րդ հոդվածի 1-ին մասի 1-4-րդ կետերով նախատեսված խրախուսանքի տեսակը.
	2. պաշտոնաթող (պահեստի) փրկարարական ծառայողների և այլ հատուկ ծառայությունների ծառայողների նկատմամբ` համաձայն «Հանրային ծառայության մասին» Հայաստանի Հանրապետության օրենքով նախատեսված համապատասխանության, ունեցած պահեստի կոչումից կամ դասային աստիճանից մեկ աստիճան բարձր «Փրկարար ծառայության մասին» Հայաստանի Հանրապետության օրենքի 14-րդ հոդվածի 1-ին մասի «բ», «գ», «դ» և «ե» կետերով նախատեսված փրկարարական ծառայության կոչումներ` «փրկարարական ծառայության» բառերից հետո ավելացնելով «պատվավոր» բառը:
3. Լիազոր մարմնի ղեկավարը սույն հոդվածի 2-րդ մասի 2-րդ կետով նախատեսված փրկարարական ծառայության կոչման շնորհում խրախուսանքը կարող է կիրառել նաև Հավաքական անվտանգության կազմակերպության պայմանագրի մասնակից պետությունների և Հայաստանի Հանրապետության գործընկեր այլ պետությունների արտակարգ իրավիճակների ու քաղաքացիական պաշտպանության ոլորտների պետական մարմինների ծառայողների նկատմամբ:
4. Փրկարարական ծառայողը կարող է պարգևատրվել մեդալով կամ կրծքանշանով:
5. [Մեդալի և կրծքանշանի տեսակները, ձևերը և շնորհման կարգը](https://www.arlis.am/DocumentView.aspx?docid=145865) սահմանում է հանրային ծառայությունը համակարգող փոխվարչապետը:
6. Փրկարարական ծառայողների նկատմամբ խրախուսանք կիրառում է պաշտոնի նշանակելու իրավասություն ունեցող պաշտոնատար անձը: Լիազոր մարմնի ղեկավարի հրամանով որոշ խրախուսանքի տեսակների կիրառման լիազորությունը կարող է պատվիրակվել փրկարարական ծառայության պաշտոն զբաղեցնող ղեկավարի լիազորություն ունեցող ծառայողներին։
7. Փրկարար  ծառայության ղեկավարի և նրա տեղակալների նկատմամբ խրախուսանքները կիրառում է նրանց պաշտոնում նշանակելու իրավասություն ունեցող պաշտոնատար անձը:
8. Լիազոր մարմնի ուսումնական հաստատությունում Փրկարար ծառայությունում պաշտոնի նշանակվելու համար իրականացվող կրթական ծրագրերով սովորողների նկատմամբ, «Քաղաքացիական ծառայության մասին» օրենքով նախատեսված շնորհակալության հայտարարում, դրամական պարգևատրում և հուշանվերով պարգևատրում խրախուսանքների տեսակներից բացի, լիազոր մարմնի ղեկավարը կիրառում է նաև խրախուսանքի հետևյալ տեսակները.
9. հատուկ կրթաթոշակի նշանակում․
10. կրթաթոշակի բարձրացում:

|  |  |
| --- | --- |
| **Հոդված 71.** | **Խրախուսանքի կիրառելու առանձնահատկությունները** |

1. Առանձին խնդիրների և առաջադրանքների կատարման համար խրախուսանք կարող է կիրառվել ստորաբաժանման ամբողջ անձնակազմի նկատմամբ:

 **Գ Լ ՈՒ Խ  8**

**ԿԱՐԳԱՊԱՀԱԿԱՆՏՈՒՅԺԵՐ**

|  |  |
| --- | --- |
| **Հոդված 72.** | **Կարգապահական պատասխանատվությունը** |

1. Ծառայողական պարտականություններն անհարգելի պատճառով չկատարելու և (կամ) ոչ պատշաճ կատարելու և (կամ) ծառայողական լիազորությունները վերազանցելու և (կամ) աշխատանքային կարգապահական ներքին կանոնները խախտելու դեպքում փրկարարական ծառայողը կրում է կարգապահական պատասխանատվություն:
2. Փրկարարական ծառայողը ենթարկվում է կարգապահական պատասխանատվության նաև քաղաքացիական ծառայողի վարքագծի կանոնները խախտելու և (կամ) հանրային ծառայողի նկատմամբ կիրառվող այլ սահմանափակումները չպահպանելու և (կամ) շահերի բախման կանոնները խախտելու դեպքերում։
3. Փրկարարական ծառայողների վարքագծի կանոնները խախտելու և (կամ) հանրային ծառայողի նկատմամբ կիրառվող այլ սահմանափակումները չպահպանելու և (կամ) շահերի բախման կանոնները, անհամատեղելիության պահանջները չպահպանելու հետ կապված հարաբերությունները կարգավորվում են «Ոստիկանության կարգապահական կանոնագիրք» օրենքով սահմանված կարգով:
4. Փրկարարական ծառայողների էթիկայի հանձնաժողովի ձևավորման, գործունեության հետ կապված հարաբերությունները կարգավորվում են «Ոստիկանության կարգապահական կանոնագիրք» օրենքով։

|  |  |
| --- | --- |
| **Հոդված 73.** | **Կարգապահության խախտումների քննարկումը** |

1. Փրկարարական ծառայողի կարգապահության խախտումների կատարման հանգամանքները պարզելու, ինչպես նաև կարգապահական տույժ նշանակելու հարաբեությունները կարգավորվում են «Ոստիկանության կարգապահական կանոնագիրք» օրենքով ոստիկանության ծառայողների համար սահմանված կարգով։

|  |  |
| --- | --- |
| **Հոդված 74.** | **Տույժերի տեսակները** |

1. Փրկարարական ծառայողների նկատմամբ կիրառվում են «Քաղաքացիական ծառայության մասին» օրենքով սահմանված կարգապահական տույժերը:
2. Փրկարարական ծառայողի նկատմամբ կարող է կիրառվել նաև կոչման իջեցում մեկ աստիճանով կարգապահական տույժը՝  ծառայության ամբողջ ընթացքում միայն մեկ անգամ:
3. Կարգապահական տույժեր կիրառելու իրավունք ունեցող պաշտոնատար անձինք իրավունք ունեն ծառայության դադարեցում կարգապահական տույժը կիրառել միայն կարգապահական կոպիտ խախտումների համար: Կարգապահական կոպիտ խախտումները սահմանված են «Ոստիկանության կարգապահական կանոնագիրք» օրենքով։

|  |  |
| --- | --- |
| **Հոդված 75.** | **Լիազոր մարմնի ուսումնական հաստատությունում  սովորողների նկատմամբ կարգապահական տույժ կիրառելը** |

1. Լիազոր մարմնի ուսումնական հաստատությունում Փրկարար ծառայությունում պաշտոնի նշանակվելու համար իրականացվող կրթական ծրագրերով առկա ուսուցմամբ սովորողների նկատմամբ, «Քաղաքացիական ծառայության մասին» օրենքով նախատեսված նախազգուշացում և նկատողություն տույժերից բացի, կարող են կիրառվել նաև հետևյալ տույժերը.

1. հերթական արձակման իրավունքից զրկում.
2. հատուկ կրթաթոշակից զրկում.
3. ուսումնական հաստատությունից ազատում:

|  |  |
| --- | --- |
| **Հոդված 76.** | **Կարգապահական տույժ նշանակելու իրավասությունը** |

1. Փրկարարական ծառայողների նկատմամբ կարգապահական տույժ կիրառում է պաշտոնի նշանակելու իրավասություն ունեցող պաշտոնատար անձը: Լիազոր մարմնի ղեկավարի հրամանով որոշ կարգապահական տույժի տեսակների կիրառման լիազորությունը կարող է պատվիրակվել փրկարարական ծառայության պաշտոն զբաղեցնող ղեկավարի լիազորություն ունեցող ծառայողներին:
2. Փրկարար ծառայության տնօրենի և նրա տեղակալների նկատմամբ կարգապահական տույժեր կարող է կիրառել պաշտոնի նշանակելու իրավասություն ունեցող պաշտոնատար անձը:

|  |  |
| --- | --- |
| **Հոդված 77.** | **Կարգապահական տույժերն ի կատար ածելու կարգը** |

1. Կարգապահական տույժերը ի կատար ածվելու հարաբեությունները կարգավորվում են «Ոստիկանության կարգապահական կանոնագիրք» օրենքով ոստիկանության ծառայողների համար սահմանված կարգով։

|  |  |
| --- | --- |
| **Հոդված 78.** | **Խրախուսանքների և կարգապահական տույժերի հաշվառումը** |

1. Խրախուսանքների և կարգապահական տույժերի հաշվառման հարաբերությունների վրա տարածվում են ոստիկանության ծառայողների համար սահմանված կարգավորումները։»

|  |  |
| --- | --- |
|  **Հոդված 7.** | **Օրենքի ուժի մեջ մտնելը** |

1. Սույն օրենքն ուժի մեջ է մտնում պաշտոնական հրապարակման օրվան հաջորդող վաթսուներորդ օրը։
2. Սույն օրենքը ուժի մեջ մտնելուց տասնհինգ օր առաջ և դրանից հետո նշանակված ծառայողական քննությունները սույն օրենքն ուժի մեջ մտնելուց հետո տասնօրյա ժամկետում համապատասխանեցվում են սույն օրենքի պահանջներին և ծառայողական քննության ժամկետը տաս օրով երկարաձգվում է, ինչի մասին համապատասխան փոփոխություն է արվում ծառայողական քննություն նշանակելու մասին իրավական ակտում։
3. Սույն օրենքի պաշտոնական հրապարակման օրվան հաջորդող մինչև հիսուներորդ օրը ընդունել սույն օրենքից բխող իրավական ակտերը։
4. Մինչ սույն օրենքը ուժի մեջ մտնելը կիրառված կարգապահական տույժերի համար հաշվարկվող ժամկետները պահպանում են իրենց իրավական ուժը։
5. Կասեցված ծառայողական քննությունները սույն օրենքն ուժի մեջ մտնելուց հետո երեք ամսվա ընթացքում վերսկսվում և համապատասխանեցվում են սույն օրենքի պահանջներին և շարունակվում են սույն օրենքի կարգավորումներով։